text: Morgenfrost sender saltbiler i aktion
  13 november 2017 kl. 04.59
  Der er frost i luften og risiko for glatte veje mandag morgen. Derfor er saltbilerne sendt på arbejde.
  
  Den ny uge får en kølig start. I de tidlige morgentimer er der frost i luften med minusgrader ned til fem i Syd- og Sønderjylland.
  Derfor vil du i morgentrafikken møde saltbiler i aktion - og hvis bilen har stået ude i nat, så skal der skrabes is og rim af ruderne. 
  Efter en kold morgen stiger temperaturen til mellem 4 og 8 grader, og mandag bliver det tørvejr med nogen eller en del sol.
  Stå op 5 min. før og rengør bilens ruder for is/rim/dug, inden du kører! Du øger trafiksikkerheden og undgår bøde og frakendelse! #politidk
  
  